**ACTA DE LA SESSIÓ EXTRAORDINÀRIA DE PLE DE L’AJUNTAMENT DE MONTOLIU DE SEGARRA**

**Núm**: 2/2014

**Dia:** dimarts 4 de març de 2014

**Hora d’inici**: 9,30 h

**Hora finalització**: 11 h

**Lloc**: Sala de Plens de l’Ajuntament de Montoliu de Segarra

**President:** Sr. Josep Balcells i Sendra

**Regidors Assistents**:

Sr. Jordi Miret Garcia

Sra. Josefina Solé Alsina

Sr. Ramon Parellada Espuga

**Regidors absents que s’han excusat**: Sr. David Ferreras Pérez

**Regidors absents que no s’han excusat**: Cap

**Secretària**: Mireia Irla Solà (SAT Consell Comarcal de la Segarra)

**Desenvolupament de la sessió**:

Mireia Irla Solà fa constar que existeix el quòrum legalment exigit establert a l’article 90.1 del Reglament d’Organització, Funcionament i Règim Jurídic de les Entitats Locals aprovat pe RD 2568/85 de 28 de novembre per poder-se desenvolupar la sessió.

**1.- Aprovació de l’acta anterior.**

L’Alcalde demana a la secretària que procedeixi a llegir l’acta del Ple ordinari de 4 de febrer de 2014, que s’aprova per unanimitat dels assistents.

**2.- Aprovació de la formalització del conflicte en defensa de l’autonomia local contra la Llei 27/2013, de 27 de desembre, de racionalització i sostenibilitat de l’Administració Local.**

Al mes de maig d’enguany es compliran trenta cinc anys de la constitució dels ajuntaments democràtics. Al llarg d’aquests anys s’ha passat d’una situació en la qual van d’haver de planificar les ciutats per a fer front a un urbanisme desarrollista, especulatiu, afavoridor d'interessos individuals, i resoldre el dèficit d’infraestructures i d'equipaments bàsics, per afrontar noves realitats més complexes com el medi ambient, els canvis demogràfics i socioculturals de la nostra societat, fruits dels fenòmens migratoris, dels nous models familiars, de la dependència, de l'envelliment de la població, de la mediació social, entre altres. Tot això ja que els municipis són vius i cal donar resposta a les demandes i necessitats que plantegen els nostres ciutadans i ciutadanes.

Els ajuntaments han estat capaços d'afrontar els grans reptes i els canvis culturals de finals del S.XX i en aquesta primera dècada del S.XXI, des de l’autonomia local, són el principal dic de contenció contra la crisi, i el principal espai de resistència, de dignitat, de defensa dels drets de la ciutadania i els principals espais per generar alternatives socials i econòmiques per pal·liar els efectes de la crisi.

Malgrat aquests esforços els ajuntaments mai han tingut un finançament just i adequat. Durant aquests quasi bé trenta cinc anys les hisendes locals han estat l’assignatura pendent en la mesura que l’aportació financera de l’Estat a les administracions locals no s’ha adequat als serveis que presten.

El context actual de crisi econòmica està sent demolidor per als nostres municipis. Davant d’això els ajuntaments han hagut d’incrementar la despesa per donar resposta a aquesta emergència social.

Ara, en l’actual context de crisi, quan és més necessari que mai tenir una administració més propera, i tenir més recursos per fer front a aquesta realitat social, el govern de l’estat espanyol ha aprovat una “Llei de Racionalització i Sostenibilitat de l’Administració Local” (LRSAL) que suposa, de facto, una retallada competencial sense precedents que suposarà un important retrocés, atès que afectarà de ple als serveis que donen els ajuntaments.

Trenta cinc anys esperant un nou marc competencial i un finançament adequat per garantir serveis locals bàsics, perquè ara amb aquesta llei el municipalisme torni a un model de fa quaranta anys enrere amb un marc competencial raquític, i que allunya la capacitat de decisió sobre les polítiques de proximitat, i també allunya les decisions i el control de la ciutadania acabant amb el valor de proximitat que permet la prevenció, la detecció i l’actuació per garantir uns mínims de cohesió i convivència en el conjunt de pobles i ciutats de Catalunya.

Aquesta Llei aprofita la situació de crisi econòmica per modificar l’estructura de l’estat espanyol i recentralitzar amb l’excusa de la sostenibilitat econòmico-financera. Una llei que vol privatitzar els serveis, principalment dels tres grans serveis públics locals que encara es demostren econòmicament rendibles: l’abastament d’aigües, el tractament de residus i l’enllumenat públic.

LRSAL vulnera l’Estatut de Catalunya en matèria d’organització territorial i de règim local, i converteix als ajuntaments en un apèndix de l’estat, i en una instància merament administrativa i sota control en el seu funcionament, vulnerant així l’actual marc basat en el principi d’autonomia local i principi de subsidiarietat, reconegut a la Carta Europea d’Autonomia Local com a criteri de proximitat en l’atribució de competències i d’eficàcia en la redistribució.

Davant d’aquesta situació les entitats municipalistes i els sindicats han iniciat una campanya d’informació a la ciutadania dels efectes de l’aplicació de la Llei de Racionalització i Sostenibilitat de l’Administració Local, així com la defensa del món local perquè els ajuntaments som l’administració que estem millor preparats per oferir serveis de proximitat.

Volem seguir reivindicant el nostre paper per seguir tenint el protagonisme en la defensa, garantia i l'enfortiment dels drets socials i la millora del benestar de la ciutadania. En canvi aquesta llei afecta a la quotidianitat i a les necessitats bàsiques de la gent, i redueix la capacitat de resposta dels governs locals.

**Fonaments de dret**

La Llei 27/2013, de 27 de desembre de 2013, de Racionalització i Sostenibilitat de l’Administració Local (LRSAL) va entrar en vigor el 31 de desembre de 2013.

El conflicte en defensa de l’autonomia local, d’acord amb l’art. 75 bis LOTC, es pot plantejar quan les normes de l’Estat amb rang de llei lesionin l’autonomia local constitucionalment garantida.

D’acord amb l’art. 75 ter 2 i 3 LOTC, per iniciar la tramitació del conflicte en defensa de l’autonomia local és necessari l’acord del Ple de les Corporacions locals amb el vot favorable de la majoria absoluta del número legal de membres d’aquesta. De manera prèvia a la formalització del conflicte, s’ha de sol·licitar dictamen, amb caràcter preceptiu però no vinculant, del Consell d’Estat.

En conseqüència, es proposa al Ple de la corporació que adopti els següents

**ACORDS**:

### PRIMER.- Iniciar la tramitació per a la formalització del conflicte en defensa de l’autonomia local contra els articles primer i segon i demès disposicions afectades de la Ley 27/2013, de 27 de diciembre de 2013, de Racionalización y Sostenibilidad de la Administración Local (BOE núm. 312 de 30 de desembre de 2013) d’acord amb el text que s’adjunta, segons el que s’estableix en els arts. 75 bis i següents de la Ley Orgánica 2/1979, de 3 de octubre, del Tribunal Constitucional.

### SEGON.- A tal efecte, sol·licitar Dictamen del Consejo de Estado, conforme a l’establert en l’art. 75 ter 3 de la Ley Orgánica 2/1979, de 3 de octubre, del Tribunal Constitucional, per conducte del Ministerio de Hacienda y Administraciones Públicas, a petició de l’entitat local de major població (art. 48 Ley 7/1985, de 2 de abril, reguladora de las Bases de Régimen Local), així com atorgar a aquesta entitat la delegació necessària.

**TERCER.-** Facultar i encomanar a l’Alcalde per a la realització de tots els tràmits necessaris per portar a terme els acords primer i segon i expressament per a l’atorgament d’escriptura de poder tan ampli i suficient com en dret es requereixi a favor de la Procuradora Dña. Virginia Aragón Segura, col. Núm. 1040 de l’Il·lustre Col·legi de Procuradors de Madrid per tal que, en nom i representació de l’Ajuntament de Montoliu de Segarra, de forma solidària i indistinta interposi conflicte en defensa de l’autonomia local contra la Ley 27/2013, de 27 de diciembre de 2013 (BOE núm. 312 de 30 de desembre de 2013), de Racionalización y Sostenibilidad de la Administración Local,seguint-lo per tots els seus tràmits i instàncies fins a obtenir sentència ferma i la seva execució.

La proposta s’aprova per unanimitat dels membres presents en la sessió, que representen la majoria absoluta dels que legalment la componen.

**3.- Aprovació dels marcs pressupostaris 2015-17**

Vista la Ordre HAP/2105/2012, d’1 d’octubre, per la que es desenvolupa les obligacions de subministrament d’información previstes a la Llei Orgànica 2/2012 (LOEPSF), de 27 d’abril, d’Estabilitat Pressupostària i Sostenibilitat Financera.

Vist que l’article 27 de la LOEPSF autoritza al Ministeri d’Hisenda i Administracions Públiques a sol·licitar a les Comunitats Autònomes i a les Corporacions Locals la informació necessària per tal de garantir el compliment de la tramesa de les informacions establertes en dita Llei.

Vist l’article 6, de la Secció 2ª. Obligacions periòdiques, Capítol II. Disposicions comuns per a les Comunitats Autònomes i Corporacions Locals, de la Llei 2/2012 pel qual s’estableix l’obligació de remissió dels marcs pressupostaris a mig termini en els que s’emmarcarà l’elaboració dels pressupostos anuals. La remissió, conforme a l’article 5 de l’Ordre HAP/2105/2012, haurà de realizar-se per mitjans electrònics i a través de firma electrónica a través del sistema que el Ministeri d’Hisenda i Administracions publiques habiliti a l’efecte.

Vist l’informe d’intervenció relatiu a l’elaboració del marc pressupostari a mig termini, coherent amb els objectius d’estabilitat pressupostària, del deute públic i de la regla de despesa.

De conformitat amb el que estableix la normativa en vigor, s’ha elaborat el marc pressupostari prenent com a base la estimació de la liquidació del pressupost2013 i el pressupost de 2014 aprovat pel Ple de la Corporació el 4 de febrer de 2014, elaborant una previsió per als exercicis 2015 a 2017.

Per tot l’anterior, l’alcalde proposa al Ple de la corporació, l’aprovació del següent ACORD:

PRIMER.- Aprovar els Marcs Pressupostaris a mig termini (2015-2017)- model simplificat per a poblacions de menys de 5000 habitants-, adjunts en l’Annex I, d’acord amb allò que estableix l’ordre HAP/2105/2012 i tenint en compte les observacions recollides en l’informe de la intervenció.

SEGON.- Que la intervenció d’aquest ajuntament procedeixi a la tramesa d’aquests marcs pressupostaris 2015-2017 a través de l’aplicació habilitada pel MINHAP en la seva pàgina web, abans de la data de finalització del termini.

La proposta s’aprova per unanimitat dels membres presents en la sessió

**4.- Proposta d’aprovació de la renuncia de l’execució de les obres i inversions subvencionades a les anualitats 2011 i 2012 del PUOSC, per a destinar el 50% dels imports de la subvenció esmentada al pagament de despesa corrent.**

Els Serveis Territorials de Cooperació Local a Lleida han comunicat a aquest Ajuntament, d’acord amb el que estableix la disposició addicional vint-i-cinquena de la Llei 2/2014, de 27 de gener, de mesures fiscals, administratives, financeres i del sector públic, que l’Ajuntament de Montoliu de Segarra encara no ha contractat les actuacions subvencionades a les anualitats 2011 i 2012 del PUOSC, i per tant pot renunciar fins a data 30 de setembre de 2014, a l’execució de les obres i inversions següents:

Ref.:2011/897 “Mur de tancament de protecció del talús de la zona oest de Montoliu”

Ref.:2011/896 “Murs de formigó de contenció de terres dels carrers d’accés a Vilagrasseta”

Ref.:2012/915 “Substitució de la coberta a la casa de la vila de l’Ametlla”

En el cas que s’obtés per la renúncia, es tindria dret a la tramitació del pagament del 50% de la subvenció inicialment atorgada, que es pot destinar al pagament de despesa corrent o a la reducció de dèficit públic.

L’alcalde i els regidors debaten el tema, i l’alcalde proposa al Ple l’ACORD següent:

Primer.- No renunciar a l’execució de les obres i inversions subvencionades a les anualitats 2011 i 2012 del PUOSC, per a destinar el 50% dels imports de la subvenció esmentada al pagament de despesa corrent**.**

La proposta s’aprova per unanimitat dels membres presents en la sessió.

**5.- Aprovació del conveni de col.laboració entre l’Ajuntament de Montoliu de Segarra i el Consell Comarcal de la Segarra per portar a terme el programa mitx de treball i formació.**

Atès que des del Consell Comarcal de la Segarra s’ha fet arribar l’exemplar del Conveni de Col.laboració entre l’Ajuntament de Montoliu de Segarra i el Consell Comarcal de la Segarra per portar a terme el programa mitx Treball i formació, per a la seva aprovació.

Atès que la proposta d’acord és la que es transcriu literalment a continuació:

*“Primer.- Col.laborar per tal de desenvolupar els serveis: Gestió energètica: implantació d’un SIE, Estudi dels serveis municipals vinculat al cicle de l’aigua, Promoció gastronòmica i turística, Manteniment i restauració, Comunicació i informació municipal i Mobilitat internacional per als joves segarrencs.*

*Segon.- El Consell Comarcal de la Segarra proposarà a l’Ajuntament de Montoliu de Segarra els dies de serveis prestats dins el Projecte de Manteniment i Restauració. Aquests dies seran equitatius respecte la resta de municipis i la proposta d’agenda per als sis mesos de duració s’adjunta a l’Annex del conveni.*

*Tercer.- Que el municipi liquidarà un únic pagament de 50€ en concepte de gestoria laboral dels diferents treballadors/es*

*Quart.- Que el Consell Comarcal de la Segarra emetrà mensualment la liquidació de les despeses dels desplaçaments públic solidari dels serveis prestats pels diferents projectes; i que l’Ajuntament de Montoliu de Segarra es comprometi a lliurar al Consell Comarcal de la Segarra l’import d’aquests desplaçaments.*

*Cinquè.- Que l’Ajuntament de Montoliu de Segarra s’encarregarà d’establir una persona de referència per a que s’encarregui de gestionar les tasques relacionades amb els serveis prestats al municipi dins el projecte de Manteniment i Restauració.*

*Sisè.- Els materials que s’utilitzen per desenvolupar els serveis dels diferents projectes van a càrrec de l’Ajuntament de Montoliu de Segarra.*

*Setè.- Que la data de finalització del conveni és el 30 de juny del 2014.”*

Per tot l’anterior, l’alcalde proposa al Ple de la corporació, l’aprovació del següent ACORD:

Primer.- Aprovar el Conveni de Col.laboració entre l’Ajuntament de Montoliu de Segarra i el Consell Comarcal de la Segarra per portar a terme el programa mitx Treball i formació.

Segon.- Facultar a l’alcalde per a la signatura de tota la documentació relativa a aquest acord.

Tercer.- Comunicar al Consell Comarcal de la Segarra aquest acord.

La proposta s’aprova per unanimitat dels membres presents en la sessió.

**6.- Ratificar i donar compte de Decrets d’Alcaldia.**

Es dona compte al Ple dels següents decrets d’alcaldia, que es transcriuen literalment a continuació:

“D E C R E T D E L ’ A L C A L D I A NÚM. 08/2014

Atès que aquest Ajuntament té contractada una subscripció amb la revista “La Veu de la Segarra”, editada per l’empresa Produccions Lleidatanes de Comunicació, SL – “La Productora”.

Atès les restriccions de tresoreria que en aquests moments afecten a l’Ajuntament de Montoliu de Segarra, i vist que cal prioritzar els serveis municipals,

Atès les facultats que m’han estat conferides per càrrec que exerceixo,

HE RESOLT

Primer.- Donar de baixa la subscripció a la revista “La Veu de la Segarra”, editada Produccions Lleidatanes de Comunicació SL – “La Productora”.

Segon. Donar compte, i si s’escau ratificar, aquest acord en el proper Ple que es dugui a terme.

Així ho mana i ho signa l’Alcalde, a 4 de febrer de 2014

L’Alcalde,

Josep Balcells i Sendra

DECRET DE L'ALCALDIA NÚM. 09/2014

Antecedents

Dins el procediment de revisió i preparació del tancament de l’exercici 2013, i donat l’import i l’antiguitat de les obligacions reconegudes pendents de pagament comptabilitzades als pressupostos d’exercicis tancats de l’Ajuntament de Montoliu de Segarra, i per tal donar compliment al principi comptable d’imatge fidel dels Comptes Anuals de l’ajuntament,

DISPOSO:

PRIMER: que s’inicii el procediment de revisió de les obligacions pendents de pagament dels exercicis tancats.

SEGON: que secretaria-intervenció emeti l’informe-proposta de resolució corresponent.

Montoliu de Segarra, 18 de febrer de 2014

L’alcalde

Josep Balcells i Sendra

DECRET DE L’ALCALDIA NÚM. 10/2014

ATORGANT LLICÈNCIA D’OBRES

Vista la sol.licitud de llicència municipal d’obres formulada en aquest Ajuntament per part del senyor Alberto Gil Cabezudo a 10 de febrer de 2014, les dades de la qual s’expressen en la part resolutiva.

Vist que els serveis tècnics municipals han informat favorablement amb condicions que es comunicaran al sol.licitant mitjançant notificació, i proposat el seu atorgament a data 18 de febrer de 2014, que consta com a document a l’expedient, de conformitat als articles 75 i ss i 89.2 del Reglament d’obres, activitats i serveis dels ens locals

Per això, i de conformitat amb el que disposen els articles 53.1 r) del Text Refós de la Llei Municipal i de Règim Local de Catalunya aprovat per Decret Legislatiu 2/2003, de 28 d’abril, i 72.1 del Decret 179/1995, de 13 de juny, pel qual s’aprova el Reglament d’Obres, Activitats i Serveis de les Entitats Locals de Catalunya,

RESOLC

Primer.- Atorgar la Llicència de d’obres per l’obra *“Repàs de teulada, reforç sostre, realització de cambra de bany i connexió a la xarxa de clavegueram al C/Call, 9 de Montoliu”* al senyor Alberto Gil Cabezudo, d’acord amb l’establert en l’informe tècnic emès en data 18 de febrer de 2014, per l’arquitecta Josefina Benet Giné (Serveis Tècnics i Territorials del Consell Comarcal de la Segarra al servei de l’Ajuntament de Montoliu de Segarra).

Segon.- Notificar a l’interessat la present resolució i donar-ne compte al proper Ple que celebri la corporació.

Així ho mana i ho signa l’Alcalde, a 18 de febrer de 2014.

Josep Balcells Sendra

Alcalde

#### DECRET DE L'ALCALDIA núm.11

Formada per la intervenció la liquidació del pressupost de l'exercici de 2013 essent a 31 de desembre de 2013 els resultats que s’especifiquen en els estats comptables que configuren l’expedient de la liquidació i que s’adjunten com a annex.

Atès que la liquidació posa de manifest, respecte al pressupost de despeses i per a cada partida pressupostària, els crèdits inicials, les seves modificacions i els crèdits definitius, les despeses autoritzades i compromeses, les obligacions reconegudes, els pagaments ordenats i els realitzats.

Atès que respecte al pressupost d’ingressos, i per a cada concepte, la liquidació posa de manifest, les previsions inicials, les seves modificacions i les previsions definitives, els drets reconeguts i anul·lats així com la recaptació neta

Atès que en data 28 de febrer de 2014 es va emetre informe d’avaluació del compliment de l’objectiu d’estabilitat pressupostària.

Atès que en la mateixa data va ser emès informe d’intervenció, de conformitat amb l'art. 191.3 del RDL 2/2004 de 5 de març, pel qual s’aprova el Text refós de la Llei reguladora de les hisendes locals.

De conformitat amb l’article 191.3 del Text refós de la Llei reguladora de les hisendes locals aprovat pel RDL 2/2004, de 5 de març i amb l’article 90.1 del Reial decret 500/1990, sobre matèria pressupostària.

RESOLC:

Primer.- Aprovar la liquidació del pressupost de l’exercici de 2013.

Segon.- Donar compte al Ple de la Corporació en la primera sessió que aquest celebri, d’acord amb el estableixen els articles 193.4 del text refós de la Llei reguladora de les hisendes locals aprovat perl RDL 2/2004, de 5 de març i 90.2 del RD 500/1990.

Tercer.- Ordenar la remissió de còpia d’aquesta liquidació als òrgans competents, tant de la delegació d’hisenda com de la comunitat autònoma, i això abans de concloure el mes de març de l’exercici següent al què correspongui.

Montoliu de Segarra, 28 de febrer de 2014

L'alcalde,

Josep Balcells Sendra”

El Ple se’n dóna per assabentat.

**7.- Informe d’alcaldia**

L’alcalde comenta que en breu sortirà la convocatòria per la concessió d’ajuts a atorgar per a equipaments culturals de l’Institut d’Estudis Ilerdencs, i si algun regidor pensa que als pobles que representa hi ha alguna necessitat, caldria que presentessin pressupost o projecte per a fer la sol.licitud.

**8.- Precs i preguntes**

No se’n fan.

Finalment, a les 11h es dóna per finalitzada la sessió del Ple.

Per això, sense més assumptes a tractar, l’Alcalde aixeca la sessió, de la qual n’estenc la present acta que signo per ordre i amb el seu vistiplau.

L’Alcalde,

Vistiplau,

Sr. Josep Balcells i Sendra Mireia Irla Solà

Secretaria (SAT Segarra)